laion/Wikipedia-Exotic huggingface dataset:
אקדמיה למוזיקה

אקדמיה למוזיקה (מכונה גם "בית ספר למוזיקה", "קונסרבטוריון" או "קונסרבטוריום") היא מוסד להשכלה גבוהה בתחום המוזיקה, לרוב במוזיקה קלאסית, אם כי באקדמיות רבות ישנן מחלקות בתחומי מוזיקה אחרים, כגון ג'אז, מוזיקה ערבית ועוד. במחלקות המוזיקה הקלאסית נלמדים כל מקצועות היסוד של המוזיקה: תאוריה, סולפג', הרמוניה, תולדות המוזיקה, ספרות המוזיקה, קונטרפונקט, קומפוזיציה. מעבר לכך, נלמדים מקצועות נוספים על פי המגמות השונות (מגמת תאוריה וניצוח / מגמת ביצוע) ומקצועות הרחבה על פי בחירה / מסלול. מוסדות אלו מיועדים לרוב לבוגרי בית-ספר ויכולים להיות עצמאיים או חלק מאוניברסיטה. רוב הקונסרבטוריונים היו במקור מרכזי אימון מקצועיים המיועדים למי שעתיד להיות מוזיקאי מקצועי, לרוב מחוץ למבנה האקדמאי המקצועי. מוסדות אלו הדגישו בעבר את הביצוע, ומסגלים כיום גישה אקדמאית-פורמלית יותר. מצד שני, ישנן אוניברסיטאות אשר מחלקות המוזיקה שלהן שמו במקור דגש על לימודי מוזיקה אקדמאיים, וכיום הן שמות יותר דגש על ביצוע. ישנה כיום חפיפה בין שתי קבוצות אלו יותר משהייתה בעבר, בעוד הדגש הספציפי משתנה ממוסד למוסד. בעולם ישנם אף בתי ספר למוזיקה המיועדים לתלמידי בתי ספר, אשר משלבים לימוד מוזיקלי אינטנסיבי עם חינוך אקדמי כללי. בישראל קיימות שתי אקדמיות למוזיקה שמעניקות תואר ראשון, תואר שני ותואר אמן: האקדמיה למוסיקה ולמחול בירושלים (לשעבר ע"ש רובין) בקמפוס האוניברסיטה העברית שבגבעת רם בירושלים (בחסותה גם בית-ספר תיכון באותו הקמפוס), ובית הספר למוזיקה ע"ש בוכמן-מהטה באוניברסיטת תל אביב. בישראל המונח "קונסרבטוריון" מתייחס למוסד לימוד מוזיקה במסגרת החינוך הבלתי פורמלי, המיועד לילדים ובני נוער, בשעות אחר הצהריים. מדיה וקבצים בנושא אקדמיה למוזיקה בוויקישיתוף אתר האקדמיה למוזיקה ולמחול בירושלים אתר בית הספר הגבוה למוזיקה ע"ש בוכמן-מהטה בתל אביב
צעצוע של סיפור בקיצור: חיית מסיבות

צעצוע של סיפור בקיצור: חיית מסיבות (באנגלית: Toy Story Toons: Partysaurus Rex, בתרגום חופשי לעברית: צעצוע של סיפור בקיצור: פרטיזאורוס רקס) הוא סרט קצר אמריקאי בהנפשה ממוחשבת לילדים מסוגת קומדיה. הסרט מבוסס על הסרט "צעצוע של סיפור" ומשמש כסרט השלישי מסדרת הסרטים "צעצוע של סיפור בקיצור". הסרט בוים ונכתב על ידי מארק וולש והופק על ידי קים אדמס. הסרט הוקרן לראשונה בארצות הברית ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד. בישראל הסרט הופץ לראשונה בדיבוב לעברית בשנת 2012. אורך הסרט הוא כ-7 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית). הסרט מספר על רקס, בובת הדינוזאור, שמוצא את עצמו נשאר מאחור בחדר האמבטיה. בחדר האמבטיה, רקס מתיידד עם צעצועי האמבטיה של בוני, שם הם עורכים מסיבה מוזיקלית. ערך מורחב – צעצוע של סיפור - דמויות במאי הסרט בעברית היה שרון כהן, ומפיקת הדיבוב הייתה הדס מוזס. אמן המוזיקה האלקטרונית, בריאן ויין טרנזו, הלחין את המוזיקה של הסרט. בריאן ויין טרנזו ו-Au5 הפיקו את הרמיקס "Partysaurus Overflow" בהשראת הסרט. הרמיקס הופץ להורדה דיגיטלית ב-iTunes ובאמזון ב-19 בנובמבר 2012. הרמיקס הופץ מאוחר יותר באלבום "Dconstructed" (אנ'). הסרט הופץ לראשונה בארצות הברית ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד. ב-8 באוקטובר 2012 הסרט שודר לראשונה בטלוויזיה בערוץ דיסני, והיה זמין באתר האינטרנט של דיסני ב-10 באוקטובר 2012. החל מאוקטובר 2012, הסרט זמין בחנות ה-iTunes, פריים וידאו וביוטיוב. הסרט הופץ כבונוס למהדורת ה-Blu-ray המעודכנת של הסרט "מפלצות בע"מ" ב-19 בפברואר 2013. הסרט הופץ גם כבונוס למהדורות ה-Blu-ray וה-DVD של הסרט "צעצוע של סיפור: ההסתבכות" ב-19 באוגוסט 2014, וב-Blu-ray וב-DVD של "אוסף הסרטים הקצרים של פיקסאר, חלק 3". בישראל הסרט הופץ לראשונה בדיבוב לעברית בשנת 2012. בן קנדריק מעיתון "The Christian Science Monitor", אמר שהסרט הוא הסרט המהנה ביותר בזיכיון "צעצוע של סיפור" עד היום. צעצוע של סיפור (זיכיון) אתר האינטרנט הרשמי של צעצוע של סיפור בקיצור: חיית מסיבות "צעצוע של סיפור בקיצור: חיית מסיבות", במסד הנתונים הקולנועיים IMDb (באנגלית) "צעצוע של סיפור בקיצור: חיית מסיבות", באתר AllMovie (באנגלית) "צעצוע של סיפור בקיצור: חיית מסיבות", באתר Rotten Tomatoes (באנגלית) "צעצוע של סיפור בקיצור: חיית מסיבות", באתר דיסני+ סרטים (באנגלית) "צעצוע של סיפור בקיצור: חיית מסיבות", במסד הנתונים הקולנועיים KinoPoisk (ברוסית) צעצוע של סיפור בקיצור: חיית מסיבות, במיזם "אישים" לתיעוד היצירה הישראלית
טקס פרסי האקדמיה הבריטית לקולנוע ה-3

טקס פרסי האקדמיה הבריטית לקולנוע ה-3 שמעניקה האקדמיה הבריטית לאמנויות הקולנוע והטלוויזיה, נערך ב-29 במאי 1950, בו הוענקו פרסים לסרטים הטובים ביותר של 1948 ו-1949. פרסי הסרט הבריטי הטוב ביותר הסרט הטוב ביותר מכל מקור הוענקו לסרטים "האדם השלישי" ו"גונבי האופניים" בהתאמה. הסרטים "האדם השלישי" ו"גונבי האופניים" זכו בפרס בקטגוריות הסרט הבריטי הטוב ביותר הסרט הטוב ביותר מכל מקור בהתאמה. הסרט "האדם השלישי היה מועמד בשתי הקטגוריות. סרט התעודה "Daybreak in Udi" זכה בפרס הסרט הדוקומנטרי הטוב ביותר. הסרט הצרפתי "La Famille Martin" זכה בפרס מיוחד. הסרט "החיפוש" זכה בפרס האומות המאוחדות. The British Academy of Film and Television Arts Official website טקס פרסי האקדמיה הבריטית לקולנוע ה-3, במסד הנתונים הקולנועיים IMDb (באנגלית) "IMDb - BAFTA Awards (1950)". The Internet Movie Database. נבדק ב-26 בנובמבר 2011. {{cite web}}: (עזרה) "The BAFTA Site - Awards Database". British Academy of Film and Television Arts (BAFTA). נבדק ב-14 בנובמבר 2017. {{cite web}}: (עזרה)
זינאידה גרצ'אני

זינאידה גרצ'אני (ברומנית: Zinaida Greceanîi; נולדה ב-7 בפברואר 1956) היא פוליטיקאית מולדובית, שכיהנה כראש ממשלת מולדובה בשנים 2008–2009. זינאידה גרצ'אני נולדה בכפר במחוז טומסק. משפחתה הוגלה לסיביר בשנת 1945, לאחר שהשטח שוחרר מכיבוש גרמני, על ידי השלטונות של מלדובה הסובייטית שהייתה חלק של ברית המועצות. רק בשנת 1957 המשפחה הורשתה לחזור למולדת. זינאידה גרצ'אני סיימה לימודים באוניברסיטת קישינב בתחום כלכלה. בתקופת 1974–1991 היא עבדה בהנהלת חשבונות של מחלקת תקציבים במסודות מקומיות. בשנת 1994 הוא עברה לקישיניב והחלה לעבוד באגף התקציבים של משרד האוצר של מולדובה. בשנת 1996 היא התמנתה למנהלת אגף התקציבים ובשנת 2000 קיבלה משרת סגן שר האוצר. בשנת 2002 אושרה כהונתה לשר האוצר. בשנת 2005 במקביל לתפקידה היא כיהנה כסגנית ראש הממשלה. בשנת 2005 זינאידה גרצ'אני השתתפה בבחירות לראש העיר קישינב. היא זכתה בבחירות, אך מכיוון ששיעור התשפפות היה נמוך (פחות משליש הבוחרים) התוצאות בוטלו. בשנת 2008 היא התמנתה לראש הממשלה במקום וסילי טרלב. בשנת 2009 זינאידה גרצ'אני הייתה מעומדת של המפלגה הקומוניסטית לתפקיד נשיא מולדובה. בהצבעה היא קיבלה 60 קולות (לעומת דרישה של 61 קולות) ולא נבחרה. בשנת 2011 היא עזבה את המפלגה הקומוניסטית והקימה מפלגה חדשה. בבחירות של שנת 2014 המפלגה זכתה ל-25 מקומות בפרלמנט ועתה היא הסיעה הגדולה בפרלמנט של המדינה. בשנת 2015 היא השתתפה פעם נוספות בבחירות לראש העיר קישיניב, אך בסיבוב השני והמכריע צברה רק 46.46% מהקולות (ראש העיר מכהן צבר 53.54%). נכון ליוני 2019 היא מכהנת כיושב ראש הפרלמנט. מדיה וקבצים בנושא זינאידה גרצ'אני בוויקישיתוף זינאידה גרצ'אני, ברשת החברתית פייסבוק ערך זה הוא קצרמר בנושא פוליטיקאים ובנושא מולדובה. אתם מוזמנים לתרום לוויקיפדיה ולהרחיב אותו.
Runaway

האם התכוונתם ל... Runaway (שיר של סבסטיאן יאטרה) Runaway (שיר של קניה וסט) Runaway (שיר של הקורס) Runaway Train (שיר של סול אסיילום) Runaways
Paradise

האם התכוונתם ל... Paradise (מיני-אלבום של לנה דל ריי) Paradise (שיר של קולדפליי) Paradise (שיר של באזי) Paradise (שיר של מדוזה) Paradise (שיר של עומר אדם) Paradise Lost (להקה)
מוחמד (פירושונים)

מוחמד הוא שם פרטי וכן שם משפחה שמקורו בערבית (محمّد). הגרסה הטורקית לשם היא "מהמט". האם התכוונתם ל... מוחמד – הנביא מוחמד, מייסד האסלאם. אלייז'ה מוחמד (1897–1975) – מנהיג דתי אמריקאי-אפריקאי, שהנהיג את אומת האסלאם מ-1934 ועד למותו דלילה מוחמד – אתלטית אמריקאית ואלופה אולימפית מאהאטיר מוחמד – פוליטיקאי מלזי וראש ממשלת מלזיה מוחמד החמישי, מלך מרוקו – מלך מרוקו בשנים 1909–1961 מוחמד השישי, מלך מרוקו – מלך מרוקו הנוכחי עלי מוחמד שיראזי, הבאב – מבשרה של הדת הבהאית. עלי מוחמד מוג'ור – ראש ממשלת תימן לשעבר. עלי מוחמד (כדורגלן) – כדורגלן ניז'רי. עלי מוחמד (כדורסלן) – כדורסלן אמריקאי-טורקי, המוכר גם כבובי דיקסון. מהמט מוחמד עלי עלי מוחמד אישים ששמם הפרטי הוא מוחמד
קונכיות האף

קונכיות האף הן רקמות בשרניות מריירות, הבנויות על מדפי עצם מוארכים (המגולגלים כלפי פנים כקונכייה) ומכאן שמן "קונכיות". קונכיית האף ידועה בלטינית כ-Concha, ובאנגלית רפואית כ-Turbinate. הן פרושות לאורך מעבר האוויר של האף ולמעשה מסדירות את משטר זרימת האוויר דרך האף, את הוספת הלחות לאוויר, את חימומו וסינונו. קונכיות האף עשירות מאוד בכלי דם בגדלים שונים (כולל עורקים), בבלוטות לימפה ובלוטות להפרשת ריר האף. לרקמות הללו תכונות כיווץ והתרחבות, שאין שני להן, למעט באיברי המין. הן מהוות אחוז נכבד ביותר מרקמת האף המחממת, המריירת, החשה, המלחלחת והמסננת של האף. על ידי הסדרת מעברי האוויר הצרים, דואגות הקונכיות לכך שהאוויר הנשאף יבוא במגע עם מקסימום של רקמת האף הייחודית הזו. בחללי האף יש שלושה זוגות קונכיות, הידועות גם בשם – "טורבינות", בכל צד של האף (שני צידי האף, או הנחיריים, או חללי האף) המופרדים על ידי מחיצת האף. בכל צד יש: קונכייה תחתונה, קונכייה אמצעית וקונכייה עליונה. הקונכיות, כשאר רקמת האף והסינוסים, מצופות בשכבה דקה של תאים ריסיים, המסננים מהאוויר את החלקיקים המזהמים ומנטרלים אותם (אם הם חיידקים או נגיפים) בעזרת הפרשת הריר האפי העשיר בתאי מערכת החיסון ובחומרים קוטלי חיידקים. ה"שמיכה" הריסנית נעה באופן גלי ריתמי (כמה מאות פעמים בשנייה) ודוחפת את הפסולת המעובדת אל עבר הלוע האפי, שם מחליקה הפסולת לגרון ונבלעת בקיבה, בדרך כלל מבלי שנשים לכך לב. אדם בריא בסביבה נורמלית בולע כמעט חצי ליטר של ריר ביום. הרקמה המריירת והריסנית, שעמה בא האוויר במגע, נקראת "אפיתליום נשימתי" (Respiratory Epithelium). האף אחראי לספק לריאות אוויר באיכות מסוימת והיא: 98% לחות, טמפ' הקרובה לטמפ' הגוף התקינה, אוויר מסונן מחלקיקים הגדולים מ-3 מילי-מיקרון. כמו כן, על האף ליצור מעברים מידתיים צרים, בעלי יכולת השתנות בגודלם בהתאם לצורכי הגוף המשתנים בכל רגע נתון, כדי לאפשר מצד אחד זרימה תקינה ומסודרת של אוויר, בכיוון ישר אל עבר הלוע, במהירות ובלחץ המותאמים לקנה הנשימה ולריאות, ומצד שני מקסימום חשיפה ומגע עם הרקמות המריירות, המלחלחות, המסננות והחשות. על כל אלה אחראיות קונכיות האף. קונכיות האף עשירות גם ברצפטורים עצביים (של העצב הראשי הגולגולתי החמישי, הטריגמינאלי), הרגישים ללחץ ולטמפרטורה, והחיוויים שהם קולטים ושולחים נקלטים ישירות במרכזי הנשימה של גזע המוח. הקונכיות האמצעיות ובמיוחד הקונכיות העליונות מעוצבבות ברצפטורים רבים גם של עצב הריח. אובדן של כמות גדולה מרקמת הקונכייה (ובעיקר מעצם הקונכייה), כתוצאה מחבלה, מחלה, או ניתוח, עלולה לגרום לפגיעה בלתי הפיכה בתפקודי האף השונים וליובש כרוני של רקמות האף הנותרות. (ראו: "סינדרום האף הריק"). קונכיות האף, באתר אנציקלופדיה בריטניקה (באנגלית)
סיבוני

סיבוני הוא שם משפחה שנפוץ בקרב יהודי צפון אפריקה, בעיקר ממרוקו וטריפולי, המעיד על מוצאה של המשפחה מקרב קהילות ספרד של צפון הים התיכון כגון צרפת ואיטליה, ראו האם התכוונתם ל... גבי סיבוני – אל"ם במילואים, מפקד סיירת גולני בעברו, מנהל תוכניות המחקר של המכון למחקרי ביטחון לאומי בתחומי צבא ואסטרטגיה וביטחון סייבר. דניאל סיבוני – פילוסוף ופסיכואנליטיקאי יהודי-צרפתי יליד מרוקו. שמעון סיבוני – זמר ומוזיקאי, המתמחה בפלמנקו הספרדי, ובשירת הפיוט המרוקאי. תאיר סיבוני – משורר, פזמונאי, מלחין, מעבד ומפיק מוזיקלי ישראלי. זוכה פרס אקו"ם על תמליל השירים במחזמר "סוליקא" במסגרת חג המחזמר בת-ים ב-2016. מירי רגב – נולדה בשם מרים סיבוני, שרת התחבורה התשתיות והביטחות בדרכים בממשלת ישראל, חברת כנסת ממפלגת הליכוד, לשעבר דוברת צה"ל חנן סיבוני – סגן מפקד היס"מ במרחב העמקים
זיכיון (ממשל)

זיכיון הוא מענק של זכויות, קרקעות או רכוש, מידי ממשלה, רשות מקומית, תאגיד, יחיד, או כל גוף משפטי אחר. שירותים ציבוריים שונים כגון אספקת מים יכולים להיות מופעלים בזיכיון. במקרה של זיכיון המוענק מהממשלה, מדובר בהסכם לפיו חברה פרטית מקבלת את הזכות הבלעדית לפעול, לתחזק ולבצע השקעות במתקן ציבורי (כגון הפרטת מים), לפרק זמן מסוים. צורות אחרות של חוזים בין גופים ציבוריים ופרטיים יכולים להיות חוזי חכירה וניהול. במקרה של חכירה מעניק בעל הקניין לחוכר זכויות מסוימות בתמורה לדמי חכירה. במקרה של חוזה ניהול, המפעיל אוסף את ההכנסות מטעם הממשלה ומקבל תשלום מסוים שסוכם מראש. מענק מקרקעין או רכוש מידי הממשלה עשוי להיות תמורת שירותים או לשימוש או מטרה מסוימת. זיכיון עשוי לכלול את הזכות להשתמש בתשתית קיימת לשימוש ייעודי. במגזר הפרטי, בעל הזיכיון – הזכיין – משלם בדרך כלל סכום קבוע או אחוז מהכנסותיו לבעל הישות שהעבירה לו את הזיכיון. זיכיון (מדיה) זכיינות מענק כספי הסכם זיכיון, באתר Investopedia (באנגלית) מה זה הסכם זיכיון?, WiseGeek הגדרה של הסכם זיכיון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
ועדת הכוחות המזוינים של הסנאט של ארצות הברית

ועדת הכוחות המזוינים של הסנאט של ארצות הברית (באנגלית: United States Senate Committee on Armed Services; לעיתים נכתבת בראשי התיבות SASC באתר האינטרנט שלה) היא ועדה קבועה של הסנאט של ארצות הברית, אשר תפקידה לקיים פיקוח פרלמנטרי על הכוחות המזוינים של ארצות הברית, מחלקת ההגנה, מחקר ופיתוח צבאי, אנרגיה גרעינית וביטחון לאומי, הטבות לחברי הכוחות המזוינים, מערכת השירות הסלקטיבי ועניינים אחרים הקשורים למדיניות הביטחון של ארצות הברית. הוועדה נוסדה מכוח חוק הארגון החקיקתי מחדש 1946 (Legislative Reorganization Act of 1946) בעקבות ניצחון ארצות הברית במלחמת העולם השנייה. סמכויות הוועדה ותחומי אחריותה הם מיזוג של אלה של הוועדה לענייני הצי והוועדה לענייני הצבא שנוסדו שתיהן ב-1816. הוועדה נחשבת לאחת הוועדות המשפיעות והמרכזיות ביותר בסנאט, ותחום סמכותה הרחב איפשר לה לדון על הצעות חקיקה משמעותיות בשנות המלחמה הקרה ולהציגן להצבעה במליאת הסנאט, כולל חוק הביטחון הלאומי משנת 1947. הוועדה נוטה לנקוט בגישה דו-מפלגתית יותר מוועדות אחרות, בין השאר משום שרבים מהסנאטורים החברים בה שירתו בעבר בצבא ארצות הברית או מייצגים מדינות שלהן אינטרסים משמעותיים הקשורים לתחום הביטחון הלאומי. על פי הכללים הקבועים של הסנאט של ארצות הברית, כל חקיקה, עתירה, משימה, הקמת אנדרטה ועניינים אחרים הקשורים לנושאים הבאים מופנים לוועדת הכוחות המזוינים: פעילויות אווירונאוטיקה וחלל הקשורות או קשורות בעיקר בפיתוח מערכות נשק או פעולות צבאיות. הגנה משותפת. ענייני מחלקת ההגנה, מחלקת הצבא, מחלקת חיל האוויר ומחלקת הצי של ארצות הברית. תחזוקה ותפעול של תעלת פנמה, כולל ניהול, תברואה וממשל של אזור התעלה. מחקר ופיתוח צבאי. היבטי ביטחון לאומי של אנרגיה גרעינית. עתודות נפט ימיות, למעט אלה שבאלסקה. תשלום, קידום, פרישה והטבות אחרות של אנשי הכוחות המזוינים, כולל חינוך לאנשי הכוחות ומשפחותיהם השוהים מחוץ לארצות הברית. מערכת השירות הסלקטיבי. חומרים אסטרטגיים וחיוניים הדרושים להגנה משותפת. מדיה וקבצים בנושא ועדת הכוחות המזוינים של הסנאט של ארצות הברית בוויקישיתוף אתר האינטרנט הרשמי של ועדת הכוחות המזוינים (באנגלית) Jennifer Steinhauer, "With Chairmanship, McCain Seizes Chance to Reshape Pentagon Agenda, The New York Times, June 8,2015
הפדרציה העולמית של איגודי העובדים

הפדרציה העולמית של איגודי העובדים (באנגלית: The World Federation of Trade Unions - WFTU) הוקמה על מנת לחבר איגודים מקצועיים ברחבי העולם. בימי המלחמה הקרה זוהה הארגון כתומך בברית המועצות וכנשלט על ידי המפלגות הקומוניסטיות. הארגון, על פי הצהרותיו, מבקש להגשים את עקרונות אמנת האו"ם מיוני 1945, בדבר מאמץ למניעת מלחמה בעולם, ולקידום הקידום הכלכלי והחברתי של כל העמים באמצעות שיתוף פעולה. כמו כן חרט הארגון על דגלו את המאבק בגילוייו השונים של הפאשיזם. נכון לשנת 2016 דיווחה הפדרציה כי תחת הארגונים החברים בה מאוגדים כ-92 מיליון עובדים מכ-120 מדינות. שורשי הארגון בפדרציה הבינלאומית של ארגוני העובדים (IFTU) שהוקם באמסטרדם ביולי 1919, בניסיון לאחד מחדש את איגודי העובדים באירופה שפוצלו ביניהם במלחמת העולם הראשונה. ב-1945, לאחר מלחמת העולם השנייה, ירש ה-WFTU את מקומו. ועידת היסוד של הארגון התקיימה בפריז ב-3 באוקטובר 1945, והשתתפו בו נציגי 56 ארגונים שייצגו כ-67 מיליון עובדים מ-55 מדינות. קדם לה כינוס הכנה שנערך בפברואר אותה שנה בלונדון. בין הארגונים המייסדים היו ה-TUC הבריטי, קונגרס הארגונים התעשייתיים האמריקני (CIO), והמועצה המרכזית של האיגודים המקצועיים בברית המועצות. בשנותיו הראשונות של הארגון, היווה את הפדרציה העולמית הגדולה ביותר של האיגודים המקצועיים, ואף התיימר לפעול ולאחד תחתיו את כלל האיגודים המקצועיים בעולם תחת פדרציה עולמית אחת. הוא קיבל מעמד ייעוצי למועצה החברתית-כלכלית של האו"ם. פעל ליישום החלטות ארגון העבודה הבינלאומי בדבר זכות ההתארגנות והמשא ומתן הקיבוצי. כמו כן ניהל קמפיין כנגד המשטרים הטוטליטריים בספרד ויוון, ודחף את האו"ם להמליץ למדינות החברות בו על הוצאת השגרירויות שלהן ממדריד. ביולי 1946 ובפברואר 1947 שלח הארגון משלחות לאירן בעקבות מעצריהם של מנהיגי איגוד מקצועי. במרץ 1947 שלח משלחת דומה לדרום אפריקה בעקבות דיכוי איגודי הכורים. הארגון תמך במאבקים הלאומיים לעצמאות של עמים תחת המשטרים האימפריאליסטים. אולם עד מהרה, נתפצל על רקע המלחמה הקרה, כשאיגודי העובדים המערביים, הלאומיים ואלו שהתנגדו למדיניות ברית המועצות פרשו ממנו בינואר 1949, בהובלת האיגודים האמריקניים והבריטיים, והקימו את הארגון המתחרה הקונפדרציה הבינלאומית של איגודי העובדים החופשיים (ICFTU). נושא מרכזי למחלוקת הייתה תוכנית מרשל בארצות הברית שהאיגודים האמריקניים תמכו בה. גם ארגוני העובדים ביוגוסלביה ובסין, עזבו את ה-WFTU בעקבות מחלוקות של מדינותיהם עם ברית המועצות. הארגון ספג מהלומה נוספת עם קריסת ברית המועצות, כשאיגודים מקצועיים נוספים מהגוש המזרחי עזבו אותו והצטרפו לפדרציה הבינלאומית של איגודי העובדים הנוצריים (IFCTU). הארגונים המתחרים ל-WETU התאחדו ביניהם ב-2006, והקימו את קונפדרצית איגודי העובדים הבינלאומית המתחרה ב-WFTU, והגדולה מביניהן. קונפדרצית איגודי העובדים הבינלאומית ארגון העבודה הבינלאומי מדיה וקבצים בנושא הפדרציה העולמית של איגודי העובדים בוויקישיתוף אתר האינטרנט הרשמי של הפדרציה העולמית של איגודי העובדים (באנגלית, בספרדית, בצרפתית, בערבית, ברוסית ובפורטוגזית) הפדרציה העולמית של איגודי העובדים, באתר אנציקלופדיה בריטניקה (באנגלית)
מקיקו טנאקה

יפן זהו שם יפני; שם המשפחה הוא טנאקה. מקיקו טנאקה (ביפנית: 田中 眞紀子, נולד ב-14 בינואר 1944 בטוקיו) בטוקיו היא פוליטיקאית יפנית, בת של ראש הממשלה קקואיי טנאקה. היא הייתה שרת החינוך, התרבות, הספורט, המדע והטכנולוגיה ושרת החוץ של יפן. לאחר סיום בית הספר היא המשיכה ללימודים בארצות הברית וקיבלה תואר מאוניברסיטת ואסדה. היא עסקה בפעילות פוליטית סביב אביה קקואיי טנאקה ובשנת 1993 נבחרה לבית הנבחרים של יפן. בשנת 2001 היא מונתה לתפקיד שר החוץ. היא פוטרה בינואר 2002 בעקבות הערות לראש הממשלה ג'וניצ'ירו קואיזומי, בהמשך של אותה שנה היא הוצאה משורות המפלגה. באוגוסט 2002 היא נאלצה להתפטר מבית הנבחרים והועמדה במשפט על מעילה במשכורת של המזכירה שלה. לאחר זיכוי בבית המשפט היא רצה בבחירות כמועמדת עצמאית. ב-2009 היא הצטרפה לשורות המפלגה הדמוקרטית שהייתה באופוזיציה. בשנת 2012 היא מונתה לשרת החינוך, התרבות, הספורט, המדע והטכנולוגיה במקום הירופומי הירנו. בעקבות הבחירות שנערכו בדצמבר 2012 היא איבדה את המשרה. מדיה וקבצים בנושא מקיקו טנאקה בוויקישיתוף מקיקו טנאקה, באתר אנציקלופדיה בריטניקה (באנגלית) ערך זה הוא קצרמר בנושא יפנים ובנושא פוליטיקאים. אתם מוזמנים לתרום לוויקיפדיה ולהרחיב אותו.
רומן יארמצ'וק

רומן אולגוביץ' יארמצ'וק (באוקראינית: Роман Олегович Яремчук; נולד ב-21 במרץ 1995 בלבוב) הוא כדורגלן אוקראיני המשחק בעמדות החלוץ באולימפיאקוס ובנבחרת אוקראינה. יארמצ'וק גדל במחלקת הנוער של קבוצת הצמרת האוקראינית דינמו קייב. בשנת 2012 עלה לקבוצה הבוגרת, אך עד 2016 שיחק בשורות קבוצת המילואים של המועדון (דינמו-2). לראשונה שותף במשחק של הקבוצה הבוגרת במרץ 2016, במשחק 1/4 גמר גביע אוקראינה. ביולי 2016 הושאל יארמצ'וק לקבוצת אולכסנדריה, בה שיחק עד לסוף שנת 2016. בדצמבר 2016 שב לדינמו. הוא שותף במשחקים מעטים ובאוגוסט 2017 נמכר כרטיס השחקן שלו לקבוצת "גנט" מהליגה הבלגית. יארמצ'וק חתם על חוזה לארבע שנים בקבוצה. ב-29 באוגוסט 2022 חתם בקלאב ברוז', עליו היא שילמה 16 מיליון אירו, מה שהפך אותו לרכש היקר ביותר בתולדות המועדון. בהופעת הבכורה בקבוצה כבש גם שער בכורה, ב-2 בספטמבר בניצחון 0-4 על סרקל ברוז'. יארמצ'וק שיחק בכל שכבות הגיל של הנבחרות הלאומיות של אוקראינה. השתתף ביורו 2014 לנבחרות עד גיל 19 ובמונדיאל 2015 לנבחרות עד גיל 20. בשנים 2015 - 2017 שיחק בנבחרת הצעירה של אוקראינה. בנבחרת הלאומית של אוקראינה משחק יארמצ'וק מאז ספטמבר 2018. משחקו הראשון במדי הנבחרת היה משחק מול צ'כיה במסגרת ליגת האומות 2018/2019. את שערו הראשון במדי הנבחרת הבקיע ב-16 באוקטובר 2018 במהלך משחק מול צ'כיה. נכלל בסגל נבחרת אוקראינה לטורניר יורו 2024. מדיה וקבצים בנושא רומן יארמצ'וק בוויקישיתוף רומן יארמצ'וק, ברשת החברתית אינסטגרם רומן יארמצ'וק, באתר Transfermarkt רומן יארמצ'וק, באתר Soccerway רומן יארמצ'וק, באתר BDFutbol רומן יארמצ'וק, באתר WorldFootball.net רומן יארמצ'וק, באתר National Football Teams רומן יארמצ'וק, באתר FootballDatabase.eu Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
הפועל חדרה (כדורגל חופים)

הפועל "Towers" חדרה היא קבוצת כדורגל חופים מהעיר חדרה, המשחקת בליגה הישראלית בכדורגל חופים. הפועל חדרה נוסדה בשנת 2008 בשם "נסיכי 90FM" חדרה, עם הרחבתה של הליגה ל-10 קבוצות. באותה העונה זכתה הקבוצה באליפות לאחר שניצחה את "שווה שווה" ירושלים בגמר בתוצאה 6–7. עם חזרת הליגה בעונת 2024, חדרה הגיעה עד למעמד הגמר שם נחלה הפסד 4–2 לבני "פלפלה" כפר קאסם וכתוצאה מכך סיימה כסגנית. סגל לאליפות ישראל בכדורגל חופים לעונת 2024 צוות מקצועי מאמן: צחי אילוז ליגת בנק יהב בכדורגל חופים אלופה (1): 2008 סגנית (1): 2024
שוקולד פרה

שוקולד פרה הוא מותג שוקולד של חברת עלית. יוצר לראשונה בשנת 1934 תחת השם "שמנונית", ומשנות ה-50 נקרא "שוקולד פרה" על שם הפרה שעל העטיפה. בשנת 2002 התפתח מותג הפרה. על קוביות השוקולד הופיעה הפרה כמותג לראשונה, קובייה גדולה במרכז השוקולד, לצד קוביות השוקלד הקטנות שהיו עד כה, שגם בהם מופיעה הפרה במרכז הקובייה. הוא החל להופיע על גבי ממרחים, חטיפים מתוקים ובונבוניירות בנוסף לחפיסות השוקולד הרגילות, כמו כן, הפרה שעל האריזות עברה שינוי בעיצוב ושינתה את דמותה. שוקולד פרה מיוצר במגוון של סוגים: שוקולד חלב, שוקולד מריר, שוקולד לבן, שוקולד ממולא, בתוספת שברי בייגלה, אגוזים, סוכריות קופצות, מילוי תות, קרם נוגט, ועוד. בשנת 2013 יצאה עלית עם קו מוצרים חדש לשוקולד פרה, שלווה בקמפיין פרסום ברחבי הארץ. בקו המוצרים החדשים ניתן למצוא שוקולד פרה בטעמי חטיפים אחרים של עלית: טורטית, טעמי, קפה נמס ומסטיק בזוקה. בעשותה כן, יצרה עלית לראשונה שוקולד לבן בצבע ורוד. בשנת 2017 יצרה עלית סוג שוקולד חדש. בחברה קראו לו בלונדי בשל צבעו הלבן צהבהב, שטעמו הוא טעם של שוקולד לבן וקרמל, שכן למעשה מדובר בשוקולד לבן שהסוכר בו התקרמל. למרות שמו העממי, חברת עלית לא רשמה מעולם את המונח שוקולד פרה על חפיסות השוקולד. במשך השנים, כמעט ולא נעשו שינויים בעיצוב דמות הפרה. ב־2002 היא עוצבה באופן צעיר יותר ורזה יותר, וניתנה לה הבעה חמה ואנושית. מבנה טבלת השוקולד עצמה ייחודי בעולם בכך שבמרכז הטבלה ישנה קובייה גדולה וסביבה קוביות קטנות, וזאת בניגוד למקובל אצל יצרני השוקולד בעולם. מדיה וקבצים בנושא שוקולד פרה בוויקישיתוף האתר של שוקולד פרה באתר עלית ערן יסעור, טעם של פעם: חפיסת שמנונית, באתר ynet, 6 ביוני 2014 דיוויד סלע, חידת "מחסל השוקולד", באתר ישראל היום, 5 ביולי 2019 גרדה גלזר‏, חדש על המדף: שוקולד פרה ובזוקה - שילוב אפשרי?, באתר וואלה, 11 בנובמבר 2013 מירב קריסטל, שטראוס החלה לשווק שוקולד חדש: "בלונדיני", באתר ynet, 9 באוקטובר 2017
Life of the Party

Life of the Party (בעברית: החיים של המסיבה) הוא סינגל שהוקלט על ידי הזמר-יוצר הקנדי שון מנדס, מתוך אלבום הבכורה שלו, Handwritten וכחלק מהמיני-אלבום, The Shawn Mendes EP. הוא נכתב על ידי עידו זמישלני וסקוט האריס, הוקלט בטורונטו, אונטריו ויצא ב-26 ביוני 2014. השיר הגיע למקום ה-24 במצעד הבילבורד הוט 100. השם של השיר, "Life of the Party", עשוי לתת את הרושם שמדובר בשיר דאנס אופטימי, אך בריאיון תיאר מנדס אותו כשיר "שאינו סופר שמח, אך הוא גם לא מדכא". המילים של השיר עוסקות בתחושה של להיות מרוצה מעצמך ולהבין מי אתה ומי אתה רוצה להיות. הוא נכתב על ידי שני פזמונאים מניו יורק, עידו זמישלני וסקוט האריס והופק בידי הראשון. סרטון מילים, שפורסם ב-1 ביולי 2014, צולם בפורמט זום-אין ומציג את שון מנדס ב-The George Street Diner בטורונטו; מדי פעם ניתן לראותו משוחח עם המלצרית של אחד הסועדים בזמן שהוא שר. המילים מ-"Life of the Party" מופיעות לאורך הסרטון. הוא מסתיים כשהמלצרית קוראת פתק שהשאיר שון, תוך שהיא מחייכת כשהסצנה מתפוגגת. הווידאו קליפ הרשמי פורסם ב-15 במרץ 2015. השיר הופיע לראשונה במצעד הבילבורד הוט 100 ב-12 ביולי 2014, במקום ה-24, מה שהפך אותו לכניסה הראשונה של מנדס במצעד ולשירו הראשון ב-40 העליונים. מנדס הפך לאמן הצעיר ביותר שהופיע לראשונה ב-25 העליונים עם סינגל בכורה בגיל 15, 11 חודשים ו-4 ימים. השיר הגיע למקום החמישי במצעד השירים הדיגיטליים עם 148,000 הורדות. מידע על היצירה "Life of the Party" באתר מיוזיק בריינז מידע על הסינגל "Life of the Party" באתר מיוזיק בריינז סרטון השיר "Life of the Party" באתר יוטיוב ShawnMendesVEVO (2014-06-30), Shawn Mendes - Life Of The Party (Lyric Video), נבדק ב-2019-06-22 Shawn Mendes – Life of the Party, נבדק ב-2022-01-17 Shawn Mendes Chart History, Billboard Viner Shawn Mendes' New Single, Seventeen, ‏2014-06-13 (באנגלית אמריקאית) Condé Nast, Exclusive Premiere! You Have to Watch Vine Star Shawn Mendes's First Music Video, Teen Vogue, ‏2014-06-30 (באנגלית אמריקאית) Shawn Mendes - Life Of The Party (Lyric Video), נבדק ב-2022-01-17 Gary Trust, Gary Trust, Iggy Azalea Claims Longest Hot 100 Reign For A Female Rapper With ‘Fancy’, Billboard, ‏2014-07-02 (באנגלית אמריקאית) The Hot 100, Billboard, ‏2013-01-02 (באנגלית אמריקאית) Shawn Mendes, 15-Year-Old Vine Celebrity, Makes Record-Breaking Debut On Billboard Hot 100, idolator Album Accreds 2015, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-09-30. Certificeringer | IFPI, www.ifpi.dk BRIT Certified, BPI (באנגלית) IFPI, www.ifpi.no (ב־) nztop40 "Gold/Platinum - Music Canada". Music Canada (באנגלית אמריקאית). נבדק ב-2018-09-30. www.sverigetopplistan.se - Veckolista Album - Vecka 49, 7 december 2012, ‏2013-11-02